कर्नाटक : कधीपर्यंत टिकेल काँग्रेस आणि JD(S)ची युती?\nसट्टेबाजच कशाला सामान्य लोकसुद्धा कर्नाटकच्या या राजकारणाकडे लक्ष ठेवून आहेत. ही निवडणूक दोन्ही पक्षांसाठी गेल्या 33 वर्षांतली सगळ्यांत कठीण निवडणूक होती. एवढंच नाही तर या दोन्ही पक्षांनी निवडणूक प्रचारादरम्यान एकमेकांवर कडवट टीका केली होती. पण नाईलाजास्तव याच दोन पक्षांनी आता सत्तेसाठी युती केली आहे, असंही मानलं जात आहे. 

पहिली गोष्ट अशी की JD(S) गेल्या दहा वर्षांपासून सत्तेच्या बाहेर आहेत. त्यांच्या समोर अस्तित्वाचा प्रश्न उभा ठाकला आहे. दुसरी म्हणजे दोघांसमोर भाजपला रोखण्याचं एक मोठं आव्हान आहे. 

दोघं कधीपर्यंत एकत्र राहतील?

राजकीय विश्लेषक एम. के. भास्कर राव म्हणतात, "लोकसभा निवडणुकीपर्यंत हे दोन्ही पक्ष एकत्र राहतील. पण खातेवाटप, प्रशासनाशी निगडित बाबी आणि अनेक संस्थांवरच्या नेमणुका हे मतभेदाचे मुद्दे राहतीलच."

प्रा. मुजफ्फर असादी बीबीसीशी बातचीत करताना सांगतात, "काँग्रेस- JD(S) एक अस्थिर युती आहे आणि त्याला अजोड युती म्हणू शकत नाही. राष्ट्रीय राजकारणात इतर युतींप्रमाणेच ही युती चालेलही. ही युती एखाद्या प्रयोगासारखी आहे. काँग्रेसच्या नेतृत्वाखाली असलेलं युपीए किंवा भाजपच्या नेतृत्वाखाली असलेल्या एनडीएसारखी ही युती असेल."

डी.के. शिवकुमार आणि कुमारास्वामी

भास्कर राव मानतात की, "माजी पंतप्रधान आणि JD(S) चे प्रमुख एच. डी. देवेगौडा अशा मुद्द्यांवर काँग्रेस पक्षाच्या प्रादेशिक पातळीवरच्या नेत्यांशी चर्चा करणार नाहीत, ते सरळ सोनिया गांधींशी चर्चा करतील. अगदी राहुल गांधीसुद्धा त्यात नसतील." 

जागावाटपावरून ताणतणावाची शक्यता

पुढच्या वर्षी होणाऱ्या निवडणुकांत दोन्ही पक्षांना जवळून बघावं लागेल कारण दोन्ही पक्ष जास्तीत जास्त जागा जिंकण्याचा प्रयत्न करतील. 

पण 1996 च्या निवडणुकांची पुनरावृत्ती होणार नाही. तेव्हा JD(S) ला 28 जागांवर विजय मिळाला होता आणि काँग्रेसला फक्त 16 जागा मिळाल्याने मोठा धक्का बसला होता. 

एका आठवड्याआधी काँग्रेस JD(S) ला पाठिंबा देईल असं कोणालाच वाटलं नव्हतं. कारण JD(S) ने वोक्कलिगा समुदायात आपली मतं सुनिश्चित करत चामुंडेश्वरीतून लढणाऱ्या काँग्रेसच्या मुख्यमंत्र्यांचा - सिद्धारमय्या यांचा पराभव निश्चित केला होता. 

काँग्रेसकडून उचलेल्या या युतीच्या प्रस्तावावर कुमारस्वामी आणि देवेगौडा यांनी सकारात्मक प्रतिक्रिया दिली आहे. 

1991 साली चंद्रशेखर सरकारचा पाठिंबा काँग्रेसने काढून घेतला होता....\n\ntl;dr:
कर्नाटकच्या निवडणुकांत सट्टेबाजांनी आधी राज्यात स्थिर सरकारसाठी भाजपवर सट्टा लावला. त्यात नुकसान झाल्यानंतर आता  हेच सट्टेबाज काँग्रेस आणि JD(S) यांची युती किती टिकणार यावर सट्टा लावत आहेत.